Bypoll Results: आसनसोल में शत्रुघ्न सिन्हा और बालीगंज में बाबुल सुप्रियो जीते
आज देश की एक लोकसभा और चार विधानसभा सीटों पर हुए उपचुनावों के परिणाम आने वाले हैं। इसके लिए मतगणना जारी है।
Bypoll Results Live Update: आज देश की एक लोकसभा और चार विधानसभा सीटों पर हुए उपचुनावों के परिणाम आने वाले हैं। इसके लिए मतगणना जारी है। जिन चार विधानसभा सीटों पर काउंटिंग की जा रही है वे हैं पश्चिम बंगाल में बालीगंज, छत्तीसगढ़ में खैरागढ़, बिहार में बोचहां और महाराष्ट्र का कोल्हापुर। वहीं एक लोकसभा सीट पश्चिम बंगाल का आसनसोल है। इस सीट पर बिहारी बाबू यानी शत्रुघ्न सिन्हा चुनाव लड़ रहे हैं। वहीं बालीगंज विधानसभा सीट से बाबुल सुप्रीयो ने उपचुनाव लड़ा है। बीजेपी से त्यागपत्र देने के बाद टीएमसी के टिकट पर उन्होंने चुनाव लड़ा है। इन सीटों पर 12 अप्रैल को मतदान हुआ था। 